****

** REPUBLIKA E KOSOVËS**

#  **KOMUNA E MALISHEVËS**

 **DREJTORIA PËR KULTURË, RINI DHE SPORT**

Për: Kryetarin e Komunës, z. Ragip Begaj

Nga: Besartë Kryeziu-Ramaj, Drejtore e DKRS-së

**RAPORTI GJASHTËMUJOR I PUNËS**

I nderuar,

Në cilësinë e Drejtores së Drejtorisë për Kulturë, Rini dhe Sport, konform kompetencave dhe autorizimeve, ju dërgoj këtë raport në pika kryesore !

Malishevë, më 03.07.2019

Përmbajtja

1. Hyrje………………………………………………………………………………………3
2. Sektori për kulturë……………………………………………………………………..…..5
3. Sektori për muze……..………...………………………………………………………….7
4. Sektori për biblioteka………………………………………………………………..…….7
5. Sektori për rini………..……………………………………………………………..….....8
6. Sektori për sport………………………………………………………………………...…9

# Hyrje

Objektivat themelore të Drejtorisë për Kulturë, Rini dhe Sport:

* Udhëheqja me resurset kulturore lokale, duke përfshirë muzeun dhe resurset e trashëgimisë kulturore;
* Udhëheqja me Shtëpinë e Kulturës, Bibliotekën e Qytetit, Stadiumin e qytetit, Palestrën e Sporteve dhe hapësirat tjera përcjellëse;
* Organizimi i shënimit të datave me rëndësi historike për shtetin tonë dhe festat kombëtare;
* Organizimi i debateve për zhvillim dhe avancim të kulturës, rinisë dhe sportit;
* Mbledhja e shënimeve faktike mbi të arriturat në  kulturë, rini dhe sport;
* Bashkëpunimi i ngushtë dhe raportimi për punën e vet para Kryetarit të Komunës, Kuvendit të Komunës, komitetit përkatës, kurdo që kërkohet.
* Bashkëpunimi me drejtoritë në nivel qendror nga fushëveprimtaria përkatëse, dhe këshilltarët nga këto fusha.
* Regjistrimi i grupeve, klubeve, ansambleve etj.
* Mbështetja e aktiviteteve kulturore, rinore, sportive, etj.
* Bashkëpunimi me qytete dhe shtete tjera, për të mundësuar një integrim të mirëfilltë dhe këmbim përvojash, si dhe me OJQ e organizata të tjera;
* Respektimi, përkrahja dhe ndihma për asociacione, klube dhe shoqata, dhe zbulimi i individëve me aftësi të posaçme kreative, pa dallim racor, gjinor, religjioz, nacional etj.
* Ofrimi i institucioneve të veta në shërbim të përgjithshëm të qytetarëve
* Joshja e investitorëvedhe kërkimi i fondeve shtesë;
* Organizimi i debatve për zhvillim dhe avancim të rinisë, kulturës dhe sportit.
* Bashkëpunimi me Drejtorinë e Arsimit në lidhje me reformat dhe kushtet që mund t’i kenë të rinjtë;
* Organizimi i anketave, seminareve e trajnime të ndryshme.
* Ushtron edhe kompetenca tjera që mund t’i caktohen me ligj ose që delegohen nga pushteti qendror.

#### Në kuadër të Drejtorisë për Kulturë, Rini dhe Sport, aktivitetet janë të fokusuara në sektorët përkatëse:

* Sektorin e kulturës
* Sektori e muzeut
* Sektorin e rinisë
* Sektorin e sportit
* Sektorin e Bibliotekave

Drejtoria për Kulturë, Rini dhe Sport përcjell edhe punën e institucioneve kulturore e sportive të cilat janë pronë e Komunës së Malishevës dhe janë në shërbim të qytetarëve, për zhvillimin e aktiviteteve sportive, kulturore dhe aktivitetet e rinisë, si:

* Shtëpinë e Kulturës ,,Tahir Sinani ”
* Palestrën Sportive ,, Habib Zogaj “
* Muzeun ‘’ Jahir Mazreku”
* Bibliotekën e Qytetit “Sokol Kryeziu”
* Stadiumi “Liman Gegaj”

Drejtoria për Kulturë, Rini dhe Sport, ka subvencionuar organizatat joqeveritare të sferës së kulturës, rinisë dhe sportit të cilat janë aktive dhe zhvillojnë aktivitetet e tyre në komunën e Malishevës.

Kjo përkrahje financiare, është bazuar në Rregulloren MF 04/2017, mbi Kriteret, Standardet dhe Procedurat e Financimit Publik të OJQ-ve. Është bërë thirrja publike, e cila ka qenë e hapur për të gjithë. Të gjtiha OJQ-të kanë qenë të kënaqura, me mënyrën se si është bërë përkrahja, andaj puna dhe vullneti i tyre ka bërë që ky gjashtëmujor të jetëi suksseshëm në të gjithë sektorët, sidomos te klubet sportive.

1. **SEKTORI I KULTURËS**

Sektori i kulturës përkatësisht zyrtari për kulturë në kuadër të Drejtorisë oragnizon aktivitetet kulturore për shënimin e datave të rëndësishme historike për vendin tonë dhe poshtu aktivitete të tjera kulturore me qëllim të pasurimit të jetës kulturore në komunën tonë.

Aktivitetet kulturore të realizuara janë:

* Shënimi i përvjetorit të Masakrës së Malishevës dhe Flakës së Janarit.
* Më 17 shkurt, është shënuar Dita e Pavarësisë së Republikës së Kosovës. Aktivitetet kanë filluar sipas agjendësme mbajtjen e seancës solemne të Kuvendit të Komunës së Malishevës, vënia e buqetave me lule të shtatorja e Komandantit Legjendar Adem Jashari në Malishevë, homazhe në varrezat e dëshmorëve në Malishevë dhe në Kleçkë, vizitë në Kompleksin Memorial Adem Jashari në Prekaz. Pastaj, në mbrëmje kemi organizuar një koncert në Parkun e Qytetit, me artistë të komunës tonë.
* Më 5,6,7 mars, në kuadër të shënimit të manifestimit “Epopeja e UÇK-së”, kemi organizuar aktivitete të ndryshme. Aktivitetet kanë filluar me seancë solemne më pas janë bërë nderime pranë shtatores së Komandantit Legjendar Adem Jashari në Malishevë, homazhe në varrezat e dëshmorëve në Malishevë, Kleçkë dhe në Prekaz.
* Me rastin e 20-vjetorit të Masakrës së Burimit, është organizuar një Tubim Përkujtimor, në vendin e rënies, në Burim.
* Më datën 17 Maj, është mbajtur Tubim Përkujtimorë për nder të 70 vjetorit të rënies së Rifat Berishës me vëllezërit dhe nipin e tij, në fshatin Berishë.
* Në kuadër të aktiviteteve për shënimin e 20-vjetorit të Ditës së Çlirimit dhe Ditës së Dëshmorëve të komunës së Malishevës, janë zhvilluar aktivitete njëjavore në sferat Kulturore, Rinore dhe Sportive, si :

- Më11 qershor,kemi organizuar shfaqje teatrale me kukulla për fëmijë “Dashuri në fund të Detit” të cilën e luajnë aktorët nga teatri Dodona, shfaqur në Shtëpinëe Kulturës “Tahir Sinani” në Malishevë,ku u argëtuan një numër i madh i fëmijëve.

- Më 13 qershor, kemi organizuar shfaqje teatrale për të rritur në Shtëpinë e Kulturës “Tahir Sinani” në Malishevë.

- Më 15 qershor, kemi organizuar orë letrare dhe njëkohësisht është bërë publikimi i rezultateve të konkursit letrar.

- Ndërsa më 16 qershor, shënimi i Ditës së Çlirimit dhe të Dëshmorëve të Komunës së Malishevës, ka filluar me Përurimin Memorial për Masakrën e Burimit, mbledhjensolemne dhendarja e çmimeve tradicionale në Shtëpinë e Kulturës “Tahir Sinani” në Malishevë.

* Ekspozita artistike dhe publikimi i rezultateve të konkursit në lëmin e pikturës në Shtëpinë e Kulturës “Tahir Sinani”. Në këtë ekspozitë morën pjesë shumë Artistë dhe artëdashës të artit pamor.
* Në konkursin artistik në lëmin e artit muzikor.
* Vendosja e buqetave me lule te Shtatorja e Komandantit Legjendar “Adem Jashari”, homazhe te varrezat e Dëshmorëve në Malishevë, Kleçkë dhe Prekaz.
* Koncert në Parkun e Qytetit, në të cilën kanë marrë pjesë SHKA, këngëtarë dhe grupe të ndryshme të muzikës, nga treva jonë si dhe këngëtarë të njohur të estradës. Gjatë kësaj mbrëmje, janë argëtuar një numër jashtëzakonisht i madh i të rinjëve. Aktivitetet janë përmbyllur me ndezjen e fishekzjarrëve në orën 21:00.
1. **SEKTORI I MUZEUT**

Sikurse sektorët e tjerë, ashtu edhe sektori i muzeut ka pasur aktivitete, ku gjatë kësaj periudhe komunikimi me qytetarët ka qenë në nivel të kënaqshëm, ku përveç qytetarëve, kemi komunikuar edhe me institucionet përkatëse në shtririjen e aktiviteteve të muzeut, siç është: Instituti Arkeologjik i Kosovës, Muzeu Kombëtar, zyra regjionale për ruajtjen e trashëgimisë në Prizren, për të gjetur forma për kthimin e eksponateve, që janë nën mbrojtjen me ligj nga treva jonë, përkatësisht Llapusha.

Muzen e Qytetit “Jahir Mazreku”, gjatë këtyre muajve e kanë vizituar njënumër ikonsiderueshëm i institucioneve, shoqatave, shkollave, subjektet politike parlamenatre dhe grupe të qytetarëve.Ndër shkollat që kanë vizituar muzeun, përmendim: SHFMU “Ganimete Tërbeshi” Astrazub, SHFMU “Nuhi Mazreku” Gurishtë, SHFMU “Emin Duraku” Dragobil, SHFMU “Dëshmorët e Fshatit” etj.Pastaj familjet e Dëshmorëve dhe qytetarë të viseve të ndryshme të Kosovës dhe Shqipërisë. Përveq këtyre vizitave, kemi pasur edhe vizitorë me karakter pune, ku grupe studentësh, ju kemi ofruar material dhe shënime që posedon Muzeu i Qytetit.

Muzeu i Qytetit “Jahir Mazreku” synon të nxisë mirëkuptimin dhe vlerësimin e historisë së trevës së Llapushës,mbi të kaluarën, të tashmen dhe të ardhmen shqiptare.

1. **SEKTORI I BIBLIOTEKAVE**

Në raport janë prezentuar aktivitetet, të dhënat dhe shënimet që pasqyrojnë dhe reflektojnë angazhimin dhe rezultatet e shënuara gjatë këtij gjashtëmujori në fushën e bibliotekarisë, pasurimin e fondit librarë, punën me lexues, aktivitetet në bibliotekë etj. Puna në bibliotekë ka qenë e përqëndruar në anëtarësimin e lexuesëve dhe pasurimi i fondit librarë. Kemi filluar me anëtarësimin e lexuesëve sipas vitit kalendarik.

Sa i përket anëtarësimit të lexuesëve kemi filluar njëjtë sikurse viteve të mëparëshme:shkolla fillore 1€, shkolla mesme, studentë 2€, të rriturit 3€.Të liruar nga pagesa, familjet e dëshmorëve, invalidëve, aktivistët e bibliotekës. Mjetet e anëtarësimit janë dorëzuar në bankë, në xhirollogari të komunës.

1. **SEKTORI I RINISË**

Sektori i rinisë përkatësisht zyrtari për rini në kuadër të Drejtorisë në bashkëpunim me organizatat rinore të komunës sonë oragnizon aktivitete të ndryshme që në fokus kanë rininë.Aktivitetet Kryesore të Sektorit të Rinisë të realizuara janë:

* Në Qendrën e Rinisë është mbajtur sesion përgatitor për pakon “Soft Skills”. Në këtë sesion, me të rinjtë pjesëmarrës janë përgatitur për hartimin e: CV-së, Letrës Motivuese dhe Intervistës.
* Në kuadër të Klubit SKYE, anëtarët e këtij klubi kanë implementuar projektin e tyre të dytë komunitar „Instalacioni“. Qëllimi i projektit është zbukurimi i parkut të qytetit. Projekti është implementuar nga World Vision ndërsa është financuar nga GiZ.
* Në periudhën janar-maj, janë mbajtur sesione informuese për Platformën e Vullnetarëve të Kosovës, në shkolla fillore dhe të mesme të komunës sonë.
* Anëtarët nga Qendra e Rinisë dhe KVRL-së (Ardian Telaku (KVRL), Bledar Kryeziu (KVRL) Albin Sopaj (QRM), Clirim Telaku (QRM), kanë marrë pjesë në punëtorinë treditore "Prioritizimi i çështjeve në Arsim dhe Vendimmarrje në 7 komuna të Kosovës". Punëtoria është organizuar nga Organizata Youth Center Lipjan (LYC) në bashkëpunim me Friedrich Ebert Stiftung (FES), ndërsa në të kanë marrë pjesë përfaqësues rinorë e zyrtar komunash të ndryshme.
* Është mbajtur Kuvendi i Këshillit të Veprimit Rinor Lokal. Kuvendi zgjedhor është mbajtur në Malishevë, dhe në të kanë marr pjesë mbi 40 të rinj, në mësin e tyre edhe përfaqësues të OJQ-ve rinore, të cilat kanë shprehë interesim të jenë pjesë e Kuvendit. Kryetar i KVRL-së, është zgjedhur Bledar Kryeziu.
* Me aktivitete të shumta kulturore, rinore dhe sportive është shënuar 20-vjetori i Ditës së Çlirimit dhe të Dëshmorëve të Komunës së Malishevës. Në Shtëpinë e Kulturës “Tahir Sinani” është realizuar shfaqja “Mesazhi” me aktorët amaterë- anëtarë të Qendrës Rinore. Kjo shfaqje është përcjellur nga të rinjtë të shumtë, të cilët janë ndarë të kënaqur me organizimin.
1. **SEKTORI I SPORTIT**

Sikurse sektorët më lartë, edhe ky sektor ka qenë jashtëzakonisht i ngjeshur me aktivite sportive, ndër të cilat përmendim:

* Për nder të shënimit të 11 -vjetorit të shpalljes së Pavarësisë së Republikës së Kosovës, kemi organizuar turniret në Volejboll, Ping Pong, Shenjëtari, Shah si dhe lojë miqësore në Futboll për femra.
* Drejtoria për Kulturë, Rini dhe Sport në bashkëpunim me Komitetin Olimpik të Kosovës, Drejtorinë për Arsim dhe Edukim po ashtu edhe me Klubin e Atletikës “Malisheva” në stadiumin “Liman Gegaj” në Malishevë, më datën 27 maj, kemi zhvilluar Ditën Olimpike 2019, me Fëmijët e Pavarësisë (Fëmijët të cilët kan lindur në vitin 2008).
* Shkollat pjesëmarrëse ishin: SHFMU “Vesel Kasniqi”, Pagarushë, SHFMU “Ruzhdi Xhyliqi”, Marali, SHFMU “Fehmi Agani”, Turjakë, SHFMU “Ismail Qemaili”, Bellanicë, SHFMU “Ramadan Morina”, Damanekë, SHFMU “Emin Duraku”, Dragobil, SHFMU “Dëshmorët e Kombit”, Ngucat, SHFMU “Gjergj Fishta”, Senik, SHFMU “Gjergj Kastrioti”, Llazicë, SHFMU “Tafil Kelmendi”, Balincë SHFMU “Xhevë Krasniqi”, Drenoc, SHFMU “Imer Krasniqi”, Carrallukë, SHFMU “Naim Frashri”, Banjë, SHFMU “Hasan Prishtina”, Tërpezë, SHFMU “18 Prilli”, Burim.
* Për nder të 16 qershorit Ditës së Çlirimit dhe Dëshmorëve, është organizuar Turniri Tradicional “Ibrahim Mazreku”, në Futboll M&F dhe turniret tjera në Volejboll, Ping Pong, Shenjëtari dhe Shah. Turniri në Futboll për meshkuj është zhvilluar në fushën sportive “Bekimi” në Malishevë ku pjesmarrës kanë qenë 18 ekipe dhe në fund fitues doli ekipa “KF 16 Qershori” nga Malisheva. Ndërsa Turniri në Futboll për Femra është zhvilluar në stadiumin “Liman Gegaj “ në Malishevë, fitues i këtij turniri doli KFF “Malisheva”.Turniri në Volejboll për femra ështëzhvilluar në shkollën fillore “17 Shkurti” në Banjë, rezultatet e këtij turniri ishin:Vendi i parë KVF “Malisheva, Vendi i dytë KVF “Llapi” si dhe Vendi i tretë KVF “Peja”.Të gjithë fitusit e garave të cilat u organizuan për nder të “16 Qershorit” Ditës së Ҫlirimit dhe të Dëshmorëve në fund u shpërblyen me kupa dhe mirënjohje.
* Ndërsa, e veçanta e kësaj periudhe në sport, është se për herë të parë KF UV“Malisheva” hynë në Ligën e Parë si kampione nga Grupi A nëLigën e Dytë me 64 pikë. Me 25 ndeshje KF UV “Malisheva” ka shënuar 21 fitore, 1 barazim dhe 3 humbje.